Bobs Ņūharts

Džordžs Roberts Ņūharts (; dzimis , miris ) bija amerikāņu komiķis un aktieris. Ņūharts bija pazīstams ar savu deadpan un stostošo komēdijas pasniegšanas stilu. Uzsācis savu karjeru kā stendapa komiķis, viņš turpināja karjeru televīzijā. Saņēmis daudzus apbalvojumus, tostarp trīs Grammy balvas, Emmy balvu un Zelta globusa balvu. 2002. gadā saņēma humorista Marka Tvena balvu par amerikāņu humoru.

Ņūharts atpazīstamību ieguva 1960. gadā, kad viņa komēdijas monologu ierakstu albums The Button-Down Mind of Bob Newhart kļuva par bestselleru un sasniedza Billboard popalbumu topa pirmo vietu, kā arī ieguva divas Grammy balvas kategorijās "Gada albums" un "Labākais jaunais mākslinieks".Manilla, Ben. "'Button-Down Mind' Changed Modern Comedy", October 23, 2007. Tajā pašā gadā viņš izdeva turpinājuma albumu The Button-Down Mind Strikes Back! (1960), kas arī bija veiksmīgs, un abi albumi vienlaikus ieņēma Billboard pirmo un otro vietu. Vēlāk viņš izdeva vairākus papildu komēdiju ierakstu albumus.

Ņūharts neilgu laiku vadīja NBC varietē raidījumu The Bob Newhart Show (1961), pēc tam no 1972. līdz 1978. gadam atveidoja Čikāgas psihologa Roberta Hārtlija lomu raidījumā The Bob Newhart Show, par ko saņēma Zelta globusa balvu kategorijā "Labākā vīriešu zvaigzne televīzijā". Vēlāk no 1982. līdz 1990. gadam filmējās Vērmontas krodzinieka Dika Lūdona lomā seriālā Newhart, par ko trīs reizes nominēts Primetime Emmy balvai kategorijā "Izcilākais komēdijseriāla aktieris galvenajā lomā". Viņš arī filmējās divos komēdijseriālos Bob (1992—1993) un George and Leo (1997—1998).

Ņūharts filmējies tādās filmās kā Hot Millions (1968), Catch-22 (1970), Cold Turkey (1971), "Šurpu turpu" (In & Out, 1997) un "Elfs" (2003), kā arī ierunāja Bernardu Disneja animācijas filmā "Glābējpeles" (1977). Ņūharts no 2013. līdz 2018. gadam atveidoja profesora Protona lomu CBS komēdijseriālā "Lielā sprādziena teorija", par ko viņš saņēma savu pirmo Emmy balvu kategorijā "Izcilākais viesaktieris komēdijseriālā". Šo lomu arī atkārtoja seriālā "Jaunais Šeldons" (2017—2020).

 Atsauces 

 Ārējās saites 

Kategorija:1929. gadā dzimušie
Kategorija:2024. gadā mirušie
Kategorija:ASV komiķi
Kategorija:Amerikāņu kinoaktieri
Kategorija:ASV televīzijas aktieri
Kategorija:ASV balss aktieri
Kategorija:Grammy balvas ieguvēji
Kategorija:Zelta globusa balvas ieguvēji